open-index/open-wikipedia-markdown huggingface dataset:
Neseskylling

**Neseskylling** er en renselsesteknikk som har vært brukt av mennesker siden tidenes morgen. Neseskylling kan være nyttig i forbindelse med høysnue og forkjølelse.

## Bakgrunn
I løpet av en dag puster et menneske inn flere tusen liter luft gjennom nesen, og denne luften som pustes inn inneholder pollen, støvpartikler og andre urenheter. Nesen «renser» en del av disse partiklene slik at den ikke tas opp i kroppen, men dersom man puster gjennom munnen får man ikke samme renseeffekt. Støvpartiklene kan avleires i nesen og bihulene som skorper.

## Med neseskyller
På en del apotek og i helsekostforretninger selges neseskyllere, et tekannelignende redskap som ofte er laget av plast. Neseskylleren fylles med kroppsvarmt (lunkent) saltvann, cirka 1&nbsp;g per 100&nbsp;ml (1&nbsp;dl). Deretter legges hodet på skakke, og neseskylleren settes mot det ene neseboret. Vannet helles varsomt gjennom nesen og løser da opp smuss, støv og skorper som så forsiktig kan blåses ut av brukeren i vasken eller et lommetørkle. Det opprinnelige produktet som introduserte metoden via apotekene i Norge heter «Nesehorn» (et varemerke).

## Uten neseskyller
Folkemedisinens måte å skylle nesen på, er å fylle den ene hånden med litt vann, legge hodet på skakke, og svært forsiktig «drikke» litt vann gjennom det ene neseboret, og så spytte det ut gjennom munnen. Sammen med vannet som kommer ut munnen vil det da komme en del temperert slim.

## I tradisjonell indisk medisin
I det indiske medisinsystemet ayurveda blir neseskylling sett på som grunnleggende hygiene. I yoga er neseskylling en av renselsesprosessene (Shatkarma).

## Se også
* Pollenallergi
Krattbuemåler

**Krattbuemåler** (*Macaria loricaria*) er en sommerfugl i gruppen av de egentlige målere  (Geometridae). Hunnene hos denne arten har reduserte vinger og kan ikke fly. Arten finnes både i Europa, Asia og Nord-Amerika, men er bare funnet noen få steder på det indre Østlandet i Norge.

## Utseende
En middelsstor, slank, lyst gråbrun måler. Hannens vingespenn er 25 – 29&nbsp;mm, hunnen har ganske korte vinger. Hannens forvinger har et avlangt, mørkt merke i midten, et mørkebrunt merke nær spissen og et bredt, rødbrunt tverrbånd nær ytterkanten. Bakvingene er bleke med et utydelig tverrbånd i midten. Hunnens vinger er tilspissede og betydelig kortere enn kroppen, med en mørk tverrstripe. Larven er gråbrun med fine lengdestriper.

## Levevis
Larvene lever på osp, selje og bjørk. Hannene flyr i juni – juli, mens hunnene bare kan krype omkring. Denne arten lever i nordlige (boreale) løv- og blandingsskoger.

## Utbredelse
Arten finnes fra det østlige Skandinavia østover til Stillehavet, og i Nord-Amerika fra Alaska østover til Newfoundland og sør til Colorado. I Norge er den bare funnet lengst i øst, i Hedmark (Hamar, Elverum og Trysil) og Oppland (Søndre Land).

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Grabbing

**Grabbing** er en oppgave veldig lik mudring. I stedet for sand og slam består massen som blir fjernet ifra havbunnen for det meste av stein som er sprengt løs ifra havbunnen.
Malnesfjorden

**Malnesfjorden** er en fjord nordøst i Bø kommune i Vesterålen. Innløpet ligger mellom Hovden i nordvest og Godvika i nordøst.

## Referanser
Richard Bergh (1858–1919)

**Richard Bergh** (1858–1919) var en svensk billedkunstner, kunstredaktør og museumsbestyrer. Han var overintendant ved Nationalmuseum fra 1915, og var også sterkt engasjert i Konstnärsförbundet.

Bergh tilhørte, sammen med Karl Nordström och Nils Kreuger den estetiske retningen kjent som Varbergsskolan. Han var en av de ledende i generasjonen fra 1880-tallet som engasjerte seg i naturalismen og friluftsmaleriet, og gikk på 1890-tallet videre i en nasjonalromantisk retning. 

Blant det viktigste i Berghs produksjon finnes en rekke portretter, særlig av hans forlovede og hustru, av Hjalmar Branting, av Gustaf Fröding og av andre kunstnerkolleger. Senere beveget han seg i retning av mystiske og overnaturlige motiv. Blant hans kjente verk kan nevnes «Efter avslutad seance», «Riddaren och jungfrun», «Nordisk sommarkväll» og «Waldemar Atterdags flotta seglande utanför Visby». 

Han bosatte seg i 1904 i Storängen, Nacka, der han fikk arkitekten Albin Brag til å tegne en villa. Villaen er utpreget nasjonalromantisk i stilen, med et romslig atelier.

## Galleri

Fil:Ma femme (Richard Bergh) - Gothenburg Museum of Art - GKM 0195.tif|«Konstnärens hustru» fra  1886. Olje på lerret, 115,5 x 89 cm. Göteborgs konstmuseum.
Fil:Vision. Scene from Visby (Richard Bergh) - Nationalmuseum - 21452.tif|«Vision, motiv från Visby» 1894. Olje på lerret, 122 x 209 cm. Nasjonalmuséet i Stockholm.
Fil:Richard Bergh The Knight and the Maiden Thielska 22.tif|«Riddaren och Jungfrun» 1897. Olje på lerret, 197 x 212 cm. Thielska galleriet.
Fil:Bergh, Richard - Nordic Summer Evening - Gothenburg Museum of Art - F 7.tif|«Nordisk sommarkväll» fra 1899–1900. Olje på lerret, 170 x 223,5 cm, tilhører Göteborgs konstmuseum. Motivet er hentet fra Ekholmsnäs gård på Lidingö. Malerkollegaen Prins Eugen og sangeren Karin Pyk sto modeller.


I 2025 ble «Nordisk sommarkväll» tatt opp i Sveriges kulturkanon i kategorien «Bilde og form».

## Referanser

 
 
 
 
 


## Eksterne lenker
* 
* Abrahamsbergsskolan om Richard Bergh
* Moderna Museet om Prins Eugen og Richard Bergh
Verdens største fersken

***Verdens største fersken*** (engelsk originaltittel *James and the Giant Peach*) er en engelsk barnebok fra 1961 av Roald Dahl. Norsk oversettelse er av Axel S. Seeberg.

Den kom ut i USA i 1961 og i Storbritannia i 1966. Boka har kommet i flere opplag også på norsk, blant annet  i 1989, 1993 og 2004. 

*Verdens største fersken* ble opprinnelig illustrert av Nancy Ekholm Burkert, men har siden blitt utgitt med tegninger av blant andre Quentin Blake.

Filmatiseringen *[[Verdens største fersken (film)|Verdens største fersken]]* (1996) var en kombinasjon av real- og dokkefilm i regi av Henry Selick. Filmen har gått på kino i Norge, og blitt utgitt på VHS og DVD. En Blu-ray-versjon med norsk tekst kom i 2011.

## Handling
James Henry Trotter bor sammen med foreldrene sine i et hus ved sjøen. Men når han er fire år gammel, rømmer et neshorn fra en dyrehage og spiser opp begge foreldrene hans. James ender opp hos to grusomme tanter, Spiker og Sponge. Men i stedet for å ta vare på ham, behandler de ham dårlig, gir ham feil mat, og tvinger ham til å sove på gulvet.

Etter å ha bodd hos tantene sine i tre år, møter James en mystisk mann som gir ham en pose magiske krystaller, og instruerer James om å bruke dem i en drikk som vil endre livet hans til det bedre. Men når han kommer hjem, snubler James og mister alle krystallene. Et fersken-tre i nærheten produserer deretter en enkelt fersken som snart vokser til å bli like stort som et hus. Spiker og Sponge bygger et gjerde rundt huset, og tjener penger ved å selge billetter til turister. James blir låst inne i huset, og kan bare se på fersken-treet gjennom vinduet på soverommet hans.

Etter at alle turistene har gått sin vei, får James i oppdrag å rydde og ta ut søppel. Han oppdager en tunnel i en fersken. Han møter blant annet et tusenbein, frøken edderkopp, en gammel grønn gresshoppe, meitemark, en marihøne, en silkeorm og flere andre skapninger som umiddelbart blir vennene hans. Dagen etter kuttes stammen av fersken-treet, og får den til å rulle bort og knuse tantene til James. Den ruller videre mot en sjø, og blir omgitt av glupske hai.
Portvenen

**Portvenen**, **portåren** eller **vena porta** er en vene i bukhulen. Den fører blod og næringsstoffer fra tarmen og milten til leveren. I leveren blir giftige stoffer blodet måtte ha tatt opp fra tarmen brutt ned, og overskytende næring konvertert til produkter for lagring. Portåren er derved helt vesentlig for at det kjemiske miljøet i blodet opprettholdes. Venen dannes av årer fra fordøyelsessystemet og milten som løper sammen. Høyt blodtrykk i portvenen kan blant annet føre til skrumplever. 

Portvenen er ca åtte centimeter lang hos voksne. Den ligger i øvre høyre kvadrant av bukhulen. Den starter bak halsen på bukspyttkjertelen og går til leveren, hvor den deler seg og fordeles til alle deler av leveren. Slik blir den en av de to kildene som skaffer blod til leveren. Portåren er det eneste stedet i kroppen der en vene greiner ut.

Foruten skrumplever kan sykdommer i portvenen føre til ascites (unormal væskesamling i bukhulen), Caput medusae og flere andre sykdommer. 

Portåren finnes hos alle virveldyr og hos lansettfisker. Sekkdyr har et åpent sirkulasjonssystem, og mangler en tydelig portåre.
Vampyrkrig (trilogi)

***Vampyrkrig*** (engelsk: ***Vampire War***) (også kalt *jegertrilogien*) er den tredje trilogien i Sagaen om Darren Shan av Darren Shan. Den inneholder romanene *[[Vampanjegere]]*, *[[Alliansenatten]]* og *[[Skjebnemorgen]]*. I denne trilogien fortsetter krigen mellom vampyrene og vampanene. Herr Order skaper en gruppe «jegere» &ndash; Darren Shan, Herr Crepsley og en ny person «Vancha Marsj», en vampyrprins som bor i villmarken og følger de gamle og konservative «vampyrtradisjonene», han har en uvanlig rosafarget hud fordi han har fått mye sollys på kroppen. De har fire muligheter til å drepe Vampanlorden, ellers vil vampyrene bli utslettet. Men det er en grusom vridning på det hele, Vampanlorden og Darrens barndom har mye å gjøre med hverandre, Vampanlorden er Darrens tidligere bestevenn, Steve «Leopard» Leonard.
Team Picnic PostNL (herrelag)

**Team Picnic PostNL** er et profesjonelt nederlandsk sykkellag. Laget kjørte fra 2014 til 2021 med tysk lisens.

Laget fikk UCI WorldTour-status før 2013-sesongen. Som profesjonelt kontinentallag ble de i 2009 invitert til å delta i Tour de France, og i 2011 i Vuelta a España. I 2012 ble de invitert til både Tour de France og Vuelta a España. 

## 2026
### Ryttere

### Seire

## Referanser


## Eksterne lenker
*
Fylkesvei 2380

**Fylkesvei 2380** går mellom Eina og Einavoll i Vestre Toten kommune.

Frem til 2019 hadde veien betegnelsen fylkesvei 117 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Olav Ulleren

**Olav Ulleren** (født 7. oktober 1954) er utdannet veterinær og har blant annet vært ordfører i Tinn kommune i perioden 1994 til 1999. Han representerte Senterpartiet, og var medlem i partiets sentralstyre fra 1991 til 2001. Fra 1999 var han statssekretær i Kommunal- og regionaldepartementet fram til regjeringen Bondevik I gikk av 17. mars 2000. Han var i perioden 2000 til 2002 administrerende direktør i Forskningsparken i Ås (Bioparken AS)

Han var fra 2002 til og med februar 2009 administrerende direktør i KS.

Olav Ulleren ble 12. desember 2008 utnevnt til departementsråd i Landbruks- og matdepartementet., en stilling han hadde til 2011. Han var deretter administrerende direktør i LHL-klinikkene AS som består av Landsforeningen for hjerte- og lungesykes klinikker og rehabiliteringsinstitusjoner som Feiringklinikken, Glittreklinikken, Røros Rehabilitering, Skibotn Rehabilitering, Krokeide Rehabilitering og Nærland Rehabilitering.  

1. oktober 2016 tiltrådte Ulleren som generalsekretær i arbeidstakerorganisasjonen Akademikerne. Medlemmene er yrkesorganisasjoner for folk med utdanning fra universitet eller vitenskapelig høyskole. Akademikerne består av 13 foreninger og disse har i alt ca 200 000 medlemmer. 

## Referanser


## Eksterne lenker
*
Polarbröd

**Polarbröd AB** er et familieeid bakeri i Norrland i Sverige. Selskapet ble grunnlagt i 1972 og er nå Sveriges tredje største produsent av matbrød, med ca. 400 ansatte. I 2006 omsatte selskapet for 623 millioner svenske kroner og bakte ca. 35 000 tonn brød på de tre Polarbakeriene i Älvsbyn, Bredbyn og Omne.

Natt til 24. august 2020 oppsto det en brann i bakeriet i Älvsbyn, med det resultat at fabrikken brant ned.

## Referanser


## Eksterne lenker
*
Klaus Tafelmeier

**Klaus Tafelmeier** (født 12. april 1958 i Singen) var en tysk spydkaster som representerte Bayer 04 Leverkusen.

I september 1985 kastet Tafelmeier 85,74 under et stevne i Como, og satte med dette den første offisielle verdensrekorden med den nye spydtypen. Rekorden stod til mai 1987, da Jan Železný kastet 87,66. Tafelmeier presterte karrierens lengste kast på 86,64 under et stevne i Gelsenkirchen. Dette plasserer ham på en femteplass blant tyske spydkastere med den nye spydtypen bak Raymond Hecht, Boris Henry, Peter Blank og Peter Esenwein.

## Eksterne lenker
*
Falafel

**Falafel** er stekte kuler eller postei laget av krydrede favabønner og/eller kikerter. Falafel er en populær form for hurtigmat i Midtøsten, der det også blir servert som *[[meze]]*.

Falafel serveres ofte fritert i pitabrød, toppet med friske og/eller syltede grønnsaker, chilisaus og tahinibaserte sauser.

«Falafel» er flertallsformen av det arabiske ordet فلفل (*filfil*), som betyr «pepper».

## Fotnoter

## Referanser


## Eksterne lenker
*
Peter Blank

**Peter Blank** (født 10. april 1962 i Frankfurt am Main) er en tysk spydkaster. I hans tidlige karriere var han en tikjemper.
Hans personlige bestenotering er 88,71 m, oppnådd i juni 2001 under et stevne i Stuttgart. Dette plasserer ham på en tredjeplass blant tyske spydkastere (med ny spydtype) kun bak Raymond Hecht og Boris Henry.

## Meritter
* EM 1994 Kvalifiserte seg ikke til finalen i spydkast (74,88)

## Referanser


## Eksterne lenker
*
Peter Esenwein

**Peter Esenwein** (født 7. desember 1967 i Göppingen) er en tysk spydkaster. I OL 2004 ble han slått ut i den første runden av spydkonkurransen.

Han ble nummer seks i EM 2006 og nummer tre i verdensfinalen samme år. Esenweins personlige rekord er på 87,20&nbsp;m, oppnådd i mai 2004 i Rehlingen. Dette plasserer ham på fjerdeplass blant tyske spydkastere med den nye spydtypen, bak Raymond Hecht, Boris Henry og Peter Blank.

## Referanser


## Eksterne lenker
*
Pasientorganisasjon

**Pasientforening** eller **pasientorganisasjon** er en interesseorganisasjon for pasienter og en sammenslutning av personer med felles interesse som følge av en sykdom som vedkommende har. Mens det få ti-år tilbake var få slike organisasjoner i Norge, hvorav en av de mest kjente var Blindeforbundet, er det i dag et ganske stort antall slike foreninger. Det er nesten en for hver diagnose av alvorlige eller kroniske sykdommer. Organisasjonene arbeider uten unntak for å bedre pasientene eller de rammedes situasjon på alle områder i samfunnet.

Flere av de norske pasientorganisasjonene er tilknyttet nordiske, europeiske eller andre internasjonale søsterorganisasjoner.

Norsk Pasientforening (NP) er et frittstående pasienthjelpkontor som drives med bevilgninger fra Stortinget. Kontoret for pasienthjelp ble opprettet i 1985 og gir hjelp og råd til pasienter og pårørende fra hele landet og alle deler av helsevesenet.

Mange pasientforeninger er sykdomsspesifikke, slik som Kræftens Bekæmpelse eller Hjerteforeningen. Flere pasientforeninger er samlet i paraplyorganisasjonen Danske Patienter. Der finnes også en enkelt pasientforening som ikke ivaretar en bestemt diagnose, nemlig Patientforeningen.

Pasientforeningene har de ofte til formål å ivareta pasientenes interesse med hensyn til det politiske system samt å opplyse og bidra til forskning innenfor sykdommen. I helsepolitikk er pasientforeninger er høringsinstanser både på egen hånd og som del av fellesorganisasjoner (som Norges Handikapforbund). De driver lobbyvirksomhet for å helsevesenets og NAVs. Pasientforeninger arrangerer også sosiale treff og organiserer treningsgrupper. Dessuten driver de Informasjonsarbeid for pasienter og lager lager brosjyrer i samarbeid med leger og eksperter som  deles gratis ut til pasienter i helsevesenet. For eksempel lager Landsforeningen for hjerte- og lungesyke de fleste brosjyrer om hjertesykdom som leger deler ut.

## Referanser


## Eksterne lenker
* Legeforeningens liste over pasientforeninger, alfabetisert etter sykdom
Kenth Eldebrink

**Kenth Eldebrink** (født 14. mai 1955 i Morjärv) er en tidligere, svensk spydkaster.
Han konkurrerte for Sverige under Sommer-OL 1984 i Los Angeles, California hvor han tok bronsemedalje i spydkonkurransen. Han er broren til ishockeyspilleren Anders Eldebrink.
## Referanser


## Eksterne lenker
*
Fylkesvei 5616

**Fylkesvei 5616** går mellom Fimreite og Valeberg i Sogndal kommune.

Frem til 2019 hadde veien betegnelsen fylkesvei 214 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Gucheng

**Gucheng** kan være:

* Fylket Gucheng (故城) i byprefekturet Hengshui i provinsen Hebei i Folkerepublikken Kina
* Fylket Gucheng (故城) i byprefekturet Xiangfan i provinsen Hubei i Kina
* Bydistriktet Gucheng (故城) i byprefekturet Lijiang i provinsen Yunnan i Kina
*Storkommunen Gucheng (固城镇) i fylket Longyao i byprefekturet  Xingtai i provinsen Hebei i Kina
Ingå

**Ingå** (finsk: *Inkoo*) er en kommune i landskapet Nyland i Finland. Den grenser til kommunene Raseborg, Lojo, Sjundeå og Kyrkslätt. Ingå hadde .

Ingå er en tospråklig kommune med svensk som majoritetsspråk (58&nbsp;%) og finsk som minoritetsspråk.

Olav den hellige skal ha steget i land i Hirdal i Ingå i 1010.

Rørledningen balticconnector starter i Ingå på finsk side.

## Referanser


## Eksterne lenker
* 
* ''Uppslagsverket Finland'', Ingå
John Griggs Thompson

**John Griggs Thompson** (født 13. oktober 1932 i Ottawa i Kansas i USA) er en matematiker kjent for sitt arbeid innenfor feltet endelige grupper. 

## Priser (Utvalg)
* 2008 – Abelprisen
* 1985 – Sylvestermedaljen
* 1970 – Fieldsmedaljen

## Referanser


## Eksterne lenker
* Liste over matematiske artikler av John G. Thompson
* Biografi fra Abelsenteret
Iniö

**Iniö** er en tidligere kommune i det finske landskapet Egentliga Finland. Kommunen besto av mange øyer, hvorav de største heter Iniö, Keistiö, Åselholm, Jumo og Helgö (halvøy). Administrativt sentrum var Norrby.

Iniö var en tospråklig kommune med svensk som majoritetsspråk (75,8&nbsp;% svensktalende i 2002) og finsk som minoritetsspråk.

1. januar 2009 ble Iniö og nabokommunene Houtskär, Korpo, Nagu samt bykommunen Pargas slått sammen til en ny kommune kalt Väståboland, som fra 2012 endret navn til Pargas. Ved sammenslåingen i 2009 hadde Iniö kommune et landareal på 64,83&nbsp;km² og 249 innbyggere per 31. desember 2008.

## Referanser




## Eksterne lenker
*
Greenmailing

**Greenmailing** er en økonomisk strategi hvor man kjøper en stor andel aksjer i et annet selskap, for så å kreve høyere enn marketspris for å kjøpe aksjene tilbake. Det kan også involvere at det større selskapet er i konkurranse med det mindre, og at det større truer med et fientlig oppkjøp av det mindre selskapet, og at det mindre selskapet dermed blir tvunget til å kjøpe opp aksjene til høyere enn marketspris for å overleve. Strategien er med på å redusere aggressiv oppførsel fra selskapet som blir greenmailet.

Strategien ble populær i USA i 1980-årene som følge av at det ble mer vanlig for store selskaper å kjøpe opp mindre selskaper.

## Referanser
13. serierunde i Tippeligaen 2008

**13. serierunde i Tippeligaen 2008** startet onsdag 9. juli klokken 19:00 med HamKam mot Rosenborg. Runden fortsatte lørdag 12. juli klokken 19:00 med Aalesund mot Tromsø. Runden fortsatte med fire kamper søndag 13. juli, tre kamper klokken 18:00 og én kamp 20:00. Runden avsluttet mandag 14. april klokken 19:00 med Lyn mot Brann.

## Fakta

## Eksterne lenker
* Tippeligaen 2008: Terminliste og resultater  på altomfotball.no
Jakobstad

**Jakobstad** (finsk: *Pietarsaari*) er en by og kommune i landskapet Österbotten i Finland. Den grenser til kommunene Nykarleby, Pedersöre og Larsmo. Jakobstad hadde .

Jakobstad er en tospråklig kommune med svensk som majoritetsspråk (56,3&nbsp;%) og finsk som minoritetsspråk.

Byen ble grunnlagt 1652 av Ebba Brahe, enke etter Jacob De la Gardie, derav navnet Jakobstad. Byens finske navn er en direkte oversettelse av navnet på omlandskommunen, Pedersöre.
Jakobstad har en lang tradisjon innen skipsbygging og sjøfart. I sentrum av byen ligger en botanisk have, *Skolparken*. Nær parken ligger *Skata*, et trehusområde med smale gater. I *Fäboda*, 8 km vest for sentrum, ligger mange sandstrender med fine bademuligheter.

Finlands nasjonalskald, Johan Ludvig Runeberg, var født i Jakobstad.

## Befolkningsutviklingen

## Vennskapskommuner
*  Asker, Norge
*  Eslöv, Sverige
*  Rudersdal,  Danmark
*  Garðabær, Island
*  Jamestown, New York, USA
*  Jūrmala,  Latvia
*  Söderhamn,  Sverige


Bilde:Jakobstad City Hall ArM.jpg|Jakobstad stadshus
Bilde:Jakobstad Skata 1.jpg|Gate i bydelen Skata
Bilde:Jakobstad church.jpg|Jakobstad kirke


## Referanser


## Eksterne lenker
*
Fylkesvei 152 (Sogn og Fjordane)

**Fylkesvei 152 (Fv152) i Sogn og Fjordane** gikk mellom Bøyaøyri og Distad i Sogndal kommune og mellom Menes og Ulvestad i Balestrand kommune. Veien består av to traséer uten forbindelse med hverandre.

2013 ble veien erstattet av fylkesvei 5617 og fylkesvei 5606.

## Kommuner og knutepunkter

* fra Bøyaøyri mot  i Sogndal og mot  Skei i Jølster
* Norsk Bremuseum
* Bøyaøyri
*Fjærland
* Sommerrute (juni–august) fra Mundal til  Hella i Leikanger og til  Balestrand
*Kommunal vei fra Distad til Raudboti (6,6&nbsp;km)
----
----

*Endepunkt Menes
* Allgøya overbygg (500 m)
*Kommunal vei fra Ulvestad til  Haugen (0,7&nbsp;km)

## Referanser


## Eksterne lenker
* Vegvesenets vegkart
Karis

**Karis** (finsk: *Karjaa*) er en tidligere kommune i landskapet Nyland i Finland. Karis var en tospråklig kommune med svensk som majoritetsspråk (60&nbsp;%) og finsk som minoritetsspråk (37,7&nbsp;%).

Den 1. januar 2009 ble Karis og nabokommunene Ekenäs og Pojo slått sammen til den nye Raseborg kommune. Ved sammenslåingen hadde Karis landkommune et landareal på 196,82&nbsp;km² og  innbyggere per 31. desember 2008.

## Referanser
Fylkesvei 5704

**Fylkesvei 5704** går mellom Florø samfunnshus og Brandsøy i Kinn kommune. Veien er 5,9&nbsp;km lang.

Frem til 2019 hadde veien betegnelsen fylkesvei 548 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kaskö

**Kaskö** (finsk: **Kaskinen**) er en by og kommune i landskapet Österbotten i Finland. Hoveddelen av kommunen ligger på øya Kaskö som er forbundet med Närpes på fastlandet med to broer. Kaskö hadde .

Kaskö er en tospråklig kommune med finsk som majoritetsspråk og svensk som minoritetsspråk (30,1&nbsp;%).

Kaskö er Finlands minste by. Mens fiske og handel tidligere var viktigste næringsvei, forandret Kaskö seg sterkt på 1970-tallet. Firmaet Metsä-Bothnia etablerte da en cellulosefabrikk på stedet. Industrialiseringen førte til en sterk innflytting av finsktalende, hvoretter byen gikk over fra å ha en overveiende svensktalende småbybefolkning til å bli et industrisamfunn med finskspråklig flertall.

## Befolkningsutviklingen


Fil:Kaskinen church.jpg|Kaskö kyrka


## Referanser


## Eksterne lenker
* 
* ''Uppslagsverket Finland'', Kaskö
* Kaskö stad
Andreas Singdahlsen

**Andreas Singdahlsen** (født 31. mars 1855 i Moss, død 1. november 1947) var en norsk kunstner. Han var elev av Christian Krohg og Frits Thaulow (1882&ndash;1883). Hans utallige landskaper, deriblant to i Nasjonalmuseet/Nasjonalgalleriet i Oslo, ble etter hvert sterk preget av rutine. Ved sin død testamenterte han sin eiendom *Bondilia* i Asker til norske bildekunstnere.

## Referanser


## Kilder
* Andreas Singdahlsen - Store norske leksikon
Vörå-Maxmo

**Vörå-Maxmo** (finsk: *Vöyri-Maksamaa*) er en tidligere kommune i landskapet Österbotten i Finland. I 2008 hadde kommunen en befolkning på 4&nbsp;470, og et areal på 582&nbsp;km². Vörå-Maxmo grenset til kommunene Korsholm, Lillkyro, Storkyro, Kauhava og Oravais.

Vörå-Maxmo bestod av de tidligere kommunene Vörå og Maxmo, og ble opprettet 1. januar 2007. Den var en tospråklig kommune med svensk som majoritetsspråk (86,34 %) og finsk som minoritetsspråk (12,99 %).

Den 1. januar 2011 ble Vörå-Maxmo slått sammen med Oravais. Den nye kommunen fikk navnet Vörå.

Vörå kyrka fra 1626 er den eldste bevarte trekirken i Finland. Krusifikset i kirken er fra 1300-tallet og er sannsynligvis laget i Lübeck.

Øygruppen *Mickelsörarna* i Maxmo ligger i *[[Kvarken]]s skärgård* som er Finlands første og eneste UNESCO-verdensnaturarvsted.

## Referanser




## Eksterne lenker
* 
* ''Uppslagsverket Finland'', Vörå-Maxmo
* Kvarkens skärgård
Pargas

**Pargas **(finsk: *Parainen*) er en by og kommune i landskapet Egentliga Finland. Den grenser til kommunene Gustavs, Nådendal, Åbo, S:t Karins, Sagu og Kimitoön. Pargas hadde .

Pargas er en tospråklig kommune med svensk som majoritetsspråk (57&nbsp;%) og finsk som minoritetsspråk (41&nbsp;%).

Tettstedet Pargas ble slått sammen med Pargas landkommune i 1967. I 1977 fikk kommunen bystatus. Den 1. januar 2009 ble Pargas slått sammen med de tidligere kommunene Iniö, Houtskär, Korpo og Nagu. Navnet på den nye kommunen var omstridt. Fra 2009 het kommunen *Väståboland* (fi. *Länsi-Turunmaa*), men etter en folkeavstemning i 2011 ble navnet omgjort til Pargas den 1. januar 2012. Før kommunesammenslåingen i 2009 hadde Pargas kommune et landareal på 273,18&nbsp;km² og  innbyggere per 31. desember 2008.

Pargas har fastlandsforbindelse via Rävsunds bro. 

## Vennskapsbyer
*  Haninge kommune, Sverige

## Referanser




## Eksterne lenker
* 
* ''Uppslagsverket Finland'', Pargas stad
Jacques Tits

**Jacques Tits** (1930–2021) var en fransk (tidligere belgisk) matematiker. Han har skrevet et stort antall forskingsartikler på flere områder, men i hovedsak innen gruppeteori.

Tits ble i 1995 utnevnt til den tyske ordenen  Pour le Mérite für Wissenschaften und Künste. Han ble tildelt Abelprisen i 2008.

## Referanser


## Eksterne lenker

* Biografi på Abelprisens nettsider (pdf)
Kyrkslätt

**Kyrkslätt** (finsk: *Kirkkonummi*) er en kommune i landskapet Nyland i Finland. Den grenser til kommunene Ingå, Sjundeå, Vichtis, og Esbo. Kyrkslätt hadde .

Kommunen er en tospråklig kommune med finsk som majoritetsspråk (77,9 %) og svensk som minoritetsspråk (18,5 %).

Kyrkslätt var tidligere en jordbruksbygd med betydelig dyreavl. Fisket var også en viktig næringsvei.
På 1960- og 1970-tallet ble Kyrkslätt et moderne industristed med vekt på teknisk industri. De største arbeidsgiverne i kommunen er L M Ericsson, Danisco, Prysmian Cables and Systems, Nordic Aluminium, Varuboden, Fibox, Johtamistaidon opisto og Gyproc.

I Kyrkslätt ligger arkitekturmuseet *Hvitträsk*. Det ble bygget av arkitektene Herman Gesellius, Armas Lindgren og Eliel Saarinen på begynnelsen av 1900-tallet.

## Referanser


## Eksterne lenker
*
14. serierunde i Tippeligaen 2008

**14. serierunde i Tippeligaen 2008** startet lørdag 19. juli klokken 19:00 med Molde mot Vålerenga. Runden fortsatte med fire kamper søndag 20. juli, tre kamper klokken 18:00 og én kamp 20:00. Runden fortsatte mandag 14. april klokken 19:00 med Stabæk mot Fredrikstad. Runden avsluttet onsdag 23. juli klokken 19:00 med en hengekamp mellom Viking og Rosenborg grunnet Rosenborgs deltakelse i Intertoto-cupen.

## Fakta

## Eksterne lenker
* Tippeligaen 2008: Terminliste og resultater  på altomfotball.no
15. serierunde i Tippeligaen 2008

**15. serierunde i Tippeligaen 2008** startet lørdag 26. juli klokken 19:00 med Fredrikstad mot Brann. Runden fortsatte med fire kamper søndag 27. juli, tre kamper klokken 18:00 og én kamp 20:00. Runden fortsatte mandag 28. juli klokken 19:00 med Vålerenga mot Tromsø. Runden avsluttet først onsdag 6. august klokken 19:00 med en hengekamp mellom Rosenborg og Stabæk grunnet Rosenborgs deltakelse i Intertoto-cupen.

## Fakta

Se 16. serierunde for tabellen etter kampen.

## Eksterne lenker
* Tippeligaen 2008: Terminliste og resultater  på altomfotball.no
Fylkesvei 2904

**Fylkesvei 2904 ** går mellom Tollevsrud og Flå kirke i Flå kommune.

Frem til 2019 hadde veien betegnelsen fylkesvei 203 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Christopher S. Pedersen

**Christopher Skauen Pedersen** (født 28. desember 1986) er en norsk baryton fra Skjeberg som har deltatt på konserter i Norge og utenlands.

## Utdannelse
Pedersen startet sin musikalske utdannelse i et kirkekor, og med pianotimer fra han var 8 år gammel. Han fullførte musikklinjen ved Greåker videregående skole i 2005.

Han har sin bachelor i utøvende klassisk sang fra Norges musikkhøgskole i Oslo. Pedersen har studert med blant andre professor Håkan Hagegård, professor Einar Steen-Nøkleberg, og har videre deltatt på internasjonale masterclass innen lied-interpretasjon, samt privattimer utenlands.

## Stipender
Blant stipendiene Pedersen har mottatt er:
* Sine Butenschøn fond (2005, 2008, 2009)
* Norges musikkhøgskoles felleslegat (2008, 2009)
* Rettspresident Helge Klæstads legat (2008) 
* Fond for utøvende kunstnere

## Priser
* Førstepris i konkurransen «Ungdommens Musikkmesterskap» 2008

## Eksterne lenker
* 
* YouTube-videoer
* Kulturnett Østfold
* Norges musikkhøgskole
* Sarpsborg Arbeiderblad
Letter from Egypt

***Letter from Egypt*** er et studioalbum av Morten Harket og ble utgitt i 2008.

## Sporliste
# «Darkspace» (Ole Sverre Olsen/Morten Harket)
# «Send Me An Angel» (Ole Sverre Olsen/Tanya/Kjetil Bjerkestrand/Morten Harket)
# «We'll Never Speak Again» (Magne Furuholmen/Kjetil Bjerkestrand)
# «There Are Many Ways to Die» (Ole Sverre Olsen/Morten Harket)
# «With You With Me» (Ole Sverre Olsen/Morten Harket)
# «Letter from Egypt» (Ole Sverre Olsen/Morten Harket, Marley-chant inspirert av Magne Furuholmen)
# «A Name Is a Name» (Ole Sverre Olsen/Morten Harket)
# «Movies» (Anders Engen/Georg Buljo/Hans Jørgen Støp/Kåre Vestrheim/Thomas Tofte)
# «Shooting Star» (Ole Sverre Olsen/Morten Harket)
# «Anyone» (Morten Harket)
# «Should the Rain Fall» (Ole Sverre Olsen/Morten Harket)
# «The One You Are» (Ole Sverre Olsen/Morten Harket)
## Medvirkende
### Musikere
* Morten Harket - sang, gitarer, låtskriver, co-produsent 
* Kjetil Bjerkestrand - keyboard, låtskriver, produsent, arrangement, tekniker
* Per Lindvall - trommer
* Jonny Sjo - bass 
* Frode Alnæs - gitar på *Send Me An Angel*, *We'll Never Speak Again*, *There Are Many Ways to Die*, *Letter from Egypt*, *A Name Is a Name*, *Movies*, *Shooting Star*, *Anyone* og *Should the Rain Fall*
* Eivind Aarset - gitar på *Darkspace*, *Send Me An Angel*, *We'll Never Speak Again*, *There Are Many Ways to Die*, *Letter from Egypt*, *A Name Is a Name* og *Movies*
* Kjetil Steensnæs - gitar på *With You With Me*, *Shooting Star* og *Anyone*
* Gunnar Andreas Berg - gitar på *The One You Are*
* Petur Jonsson - gitar på *Darkspace* og *With You With Me*, tekniker 
* Helge Norbakken - perkusjon på *There Are Many Ways to Die*, *Letter from Egypt*, *A Name Is a Name* og *Shooting Star*
* Åshild Breie Nyhus - bratsj på *Darkspace*
* Magne Furuholmen - vokal på *We'll Never Speak Again*, låtskriver
* TrondheimSolistene - strykeinstrumenter på *There Are Many Ways to Die*, *Shooting Star*, *Anyone*, *Should the Rain Fall og *The One You Are*
* [[Love Sponge Strings]] - strykeinstrumenter på *Movies*
* [[Sølvguttene]] med dirigent [[Fredrik Otterstad]] - vokal på *Letter from Egypt*

===Øvrige===
* [[Addi 800]] - tekniker, miksing på *Darkspace*, *With You With Me*
* [[Ulf Holand]] - tekniker, miksing på *Send Me An Angel*, *We'll Never Speak Again*, *Letter from Egypt*, *Movies*, *Shooting Star*, *Anyone*, *Should the Rain Fall* og *The One You Are*
* [[Espen Berg]] - tekniker, miksing på *There Are Many Ways to Die*
* [[Bjørn Nessjø]] - tekniker, miksing på *A Name Is a Name''
* Rune Nordal - tekniker 
* Simen Eriksrud - tekniker 
* Jan Erik Kongshaug - tekniker 
* Peer Espen Ursfjord - tekniker 
* Syver Frøislie - tekniker 
* Eivind Skovdahl - tekniker 
* Andy Mytteis - tekniker 
* Björn Engelmann - mastering 
* Jim Lee - fotograf 
* Martin Kvamme - omslagsutforming 

## Eksterne lenker
*
Uranisotoper

*Hovedartikkel: [[Uran]]*

Alle uran-isotopene er ustabile (og dermed radioaktive). Totalt 26 isotoper og 3 isomerer er kjent. Isomerer er eksiterte isotoper som går tilbake til grunnformen ved intern omdannelse.

**Forklaring til isotop-tabellen:**

**N** – Antall nøytroner i kjernen. Like nøytron-tall er bosoner, og ulike er fermioner.
**S** – Spinn
**T**1/2 – Halveringstid
**%** – Prosentvis andel av naturlig forekomst.

## Kilder
*Periodictable.com Besøkt 17. mars 2015
*Lawrence Berkeley National Laboratory Besøkt 17. mars 2015
MotorStorm

***MotorStorm*** er et bilspill utviklet av Evolution Studios og publisert av Sony Computer Entertainment for Sonys PlayStation 3-spillkonsoll.

Spillet ble annonsert på E3 i 2005, og utgitt i Japan i desember 2006, og resten av verden i mars 2007. *MotorStorm* har solgt over tre millioner eksemplarer globalt.

## Handling
Spillet finner sted ved en fiktiv MotorStorm-Festival i Monument Valley. Målet med spillet er å vinne en rekke terrengløp, og å være den endelige vinneren av hele festivalen. Hvert løp krever at spilleren velger en bestemt type kjøretøy. Hvert spor har mange forskjellige måter å komme seg gjennom løpet på . Spilleren burde også holde øye med en måler som viser hvor varm bilens motor er. Dersom motoren når sin kritiske temperatur, kan hele motoren eksplodere.

I online-spill kan modus for "innhenting" aktiveres. Dette innebærer at lederen av et løp får mindre løft enn alle andre, slik at spillerne lenger bak i feltet kan "innhente" den aller første spilleren.

## Referanser

## Eksterne lenker
*
Avinorstreiken 2008

**Avinorstreiken 2008** varte fra 16. mai til 21. mai 2008 som følge av at lønnsforhandlingene mellom Avinor og de LO-organiserte lufthavnsansatte i Norge ikke førte fram. 220 bakkeansatte ble tatt ut i streik og fem flyplasser ble stengt.

## Bakgrunn
Streiken oppsto etter at lønnsforhandlingene mellom Avinor og de LO-organiserte lufthavnsansatte ikke førte fram. 220 bakkeansatte ble tatt ut i streik og de fem flyplassene Bergen lufthavn Flesland, Harstad/Narvik lufthavn Evenes, Molde lufthavn Årø, Mo i Rana lufthavn Røssvold og Mosjøen lufthavn Kjærstad ble stengt da det ikke lenger var forsvarlig å holde dem åpne. Også ansatte ved Oslo lufthavn, Gardermoen ble tatt ut i streik, men flyplassen ble ikke stengt.

Midnatt 17. mai ble også Kristiansund lufthavn, Kvernberget stengt. Senere, 20. mai, ble også Alta lufthavn, Leknes lufthavn, Sandnessjøen lufthavn, Sogndal lufthavn, Svolvær lufthavn og Stavanger lufthavn tatt ut i streik samt at streiken ved Oslo lufthavn ble utvidet. 

Lise Olsen, LO Stats forhandingsleder under meglingen, uttalte til NTB at: 
«*Vi kan bare konstatere at vi ikke lyktes med å nå fram i forhandlingene. Hovedkravet var en lønnsutjevning i forhold til sammenlignbare grupper i Avinor. Det kravet ble ikke innfridd, dermed ble det brudd*».


## Konsekvenser
Streiken fikk store konsekvenser for både privatpersoner og næringslivet. På streikens første dag ble rundt 10&nbsp;000 SAS-passasjerer, 1&nbsp;000 Widerøe-passasjerer og 6&nbsp;000 passasjerer hos Norwegian berørt. De neste dagene ble hele 30&nbsp;000 passasjerer berørt. Det ble meldt om at streiken hadde kostet flyselskapene hele 85 millioner kroner.

## Avblåsning
Streiken ble offisielt avblåst natt til 21. mai 2008 da partene i konflikten kom fram til en avtale. Denne innebærer et generelt tillegg på 19&nbsp;000 kroner pluss 2&nbsp;000 kroner til individuell fordeling for de ansatte i tillegg til økte satser for ubekvemstillegg.

## Se også
Flyvelederstreiken i USA 1981

## Referanser
16. serierunde i Tippeligaen 2008

**16. serierunde i Tippeligaen 2008** startet med to kamper lørdag 2. august, én kamp klokken 18:00 og én klokken 20:05. Runden fortsatte med fem kamper søndag 3. august, fire kamper klokken 18:00 og én kamp 20:00. Runden avsluttet mandag 4. august klokken 19:00 med Molde mot Aalesund.

## Fakta

### Hengekamper
To hengekamper fra henholdsvis 9. og 15. serierunde spiltes onsdag 6. august klokken 19:00.

*Tabellen etter hengekampene*

## Eksterne lenker
* Tippeligaen 2008: Terminliste og resultater  på altomfotball.no
Fritzøe Engros

**Fritzøe Engros AS** er et norsk selskap med hovedkontor  i Larvik. Det er Norges største leverandør av trebaserte plater, industrikomponenter, trelast, gulv med mer og omfatter dessuten Skandinavisk Treimport på Åndalsnes og Ceos Industriproukter AB i Sverige.

I tiårsperioden har det foregått en firedobling av omsetningen. Omsetningen i 2008 er på 730 millioner kroner.

I alt er det nitti ansatte, hvorav 34 som arbeider i Larvik.

Anlegget på Øya har i dag en lagerkapasitet på om lag 12&nbsp;000 kvadratmeter og distribuerer på ett år om lag 70&nbsp;000 tonn varer til vel 1&nbsp;000 ulike fagkunder.

Fritzøe Engros AS er eid av Treschow-Fritzøe AS.

## Eksterne lenker
* Hjemmeside
Carl Breien

**Carl Breien** (1869&ndash;1958) var oberst i Frelsesarmeen. 

Han var nr. 2 i rekken av dem som meldte seg til tjeneste som frelsesoffiserer våren 1888, etter at Armeen hadde «åpnet ilden» i Norge i januar det samme året. Bare 26 år gammel ble han utnevnt til divisjonssjef («biskop»). Resten av livet tilhørte han lederskapet i Frelsesarmeen, og hadde en lang rekke stillinger. Sine mest betydningsfulle stillinger hadde han i forholdsvis ung alder. På 1920-tallet følte han nok at karrieren hans hadde stoppet litt opp, uten at det kan pekes på noen klar årsak til dette. I stedet inntok han, og lot til å trives med, rollen som et levende, historisk minnesmerke.

## Stillinger
Av de stillingene han hadde, kan nevnes sjefredaktør, feltsekretær, krigsskolesjef og sjefsekretær. De siste årene i aktiv tjeneste var han sjef for det som ble kalt «Menns Sosiale Arbeid», og som omfattet alkoholistomsorg og ettervern. I tillegg var han i flere perioder «hovedkvarterets spesielt utsendte», i praksis reisende evangelist. Han var regnet som en dyktig taler.

## Litterær produksjon
Han skrev en lang rekke sanger som fremdeles synges i Frelsesarmeen. Teksten «Deg vil jeg følge, min dyre Gjenløser» kan synges med melodien til Pål sine høner. 
Mot slutten av sin aktive tjeneste ga han ut en skissepreget, selvbiografisk bok med tittelen *Minnene taler*. Her han blant annet forteller om hvordan flere av sangene hans ble til.

I 1941 ga han ut boka *Himmelens sendebud* på forlaget til Det norske Baptistsamfunn.

## Familie
Han var gift to ganger. Hans første kone, Julie Kjellin-Breien, døde i mai 1892 etter bare ett års ekteskap. Etter flere år alene, giftet han seg igjen og ble far til en forholdsvis stor barneflokk. Fru oberst Kristine Breien døde i aprildagene 1940, og de siste 18 år av sitt liv levde «Frelsesarmeens Grand Old Man» alene.

Deres datter Bjarlinn ble også frelsesoffiser.

## Referanser
Sommartider

«**Sommartider**» er en låt skrevet av Per Gessle og fremført av den svenske popgruppen Gyllene Tider. Den ble utgitt som singel 18. juni 1982, og har siden blitt gjenutgitt i 1989 og 1995. Originalversjonen lå på det beste på 6.-plass på singellisten i Sverige og på 3.-plass i Norge.
Jeanna Corneliussen

**Jeanna Corneliussen** (født **Lampe**; 8. april 1855 i Tønsberg, død 22. januar 1940 i Eidanger) var en av Frelsesarmeens pionerer i Norge.

Jeanna var fra Tønsberg. Hun var født i 1857, flyttet senere til Göteborg og ble gift med en svensk sjømann i 1875. De fikk en sønn i 1877. Fra Göteborg flyttet hun senere til England og London.

I London traff hun for første gang Den kristne misjon som året etter – i 1878 – skiftet navn til Frelsesarmeen. En dag i 1880 hørte hun trommeslag, hornmusikk og strofer av en sang utenfor vinduet sitt fra en gruppe fra Frelsesaremeen som marsjerte forbi. Lederen for marsjen fikk øye på damen og sang alt han orket «Vil du med?» og Jeanna svarer «Ja, jeg vil». Slik ble hun soldat i Southampton korps og senere korpsets sersjantmajor.

## Besøk til Norge
Jeanne hadde et sterkt ønske om at Frelsesarmeen måtte komme til Norge. Da William Booth besøkte Southampton snakket hun med ham om Norge. «Well, mrs. Norway, vi kommer nok til å begynne der med tiden» svarte generalen. «Er De villig til å reise dit?» Jeanna svarer ja og generalen svarer: «Jeg skal skrive når vi trenger Dem.», men det skulle gå flere år før det ble aktuelt.

Den 25. oktober 1887 holdt Frelsesarmeens grunnlegger William Booth det første frelsesarmemøte på norsk jord i Det norske Misjonsforbunds lokale Betlehem i Møllergata i Oslo. Ved et sammentreff holdt en annen salvasjonist Jeanna Corneliussen en møter i Stavanger, Sandnes, Egersund og Haugesund. Med seg hadde hun en annen norsk frelsesarmeoffiser løytnant Amalie Olsen, som hadde blitt med Frelsesarmeen i Sør-Amerika og senere ble offiser i England.

I desember reiste Jeanna tilbake til England. Hun avga rapport om hva hun har gjort i Norge. Kort tid etter kom det telegram fra stabssjefen Bramwell Booth med spørsmål om hun kunne reise til Norge for å starte Frelsesarmeen der.

## Oppstart i Norge
Søndag 22. januar 1888 startet Frelsesarmeen i Norge. Fra England kom stabskaptein og fru Orsborn sammen med kaptein Ludvig Dybing og Jeanna Corneliussen. Hun omtales bare som «stabsofficer», uten noen nærmere definert rang.
Sammen med kaptein Ludvig Dybing prøvde hun å starte Stavanger korps i februar 1888, men dette mislyktes.
Den 23. mars 1888 var hun på møte i Kristiania Arbeidersamfunn og ble overfalt og skadet. Neste dag reiste hun, sammen med løytnant Amalie Olsen og Bertha Hansen, for å åpne Kongsberg korps

Et år senere måtte Jeanna Corneliussen trekke seg fra tjenesten som offiser i Frelsesarmeen på grunn av skadene. Hun slo seg ned i Eidanger i Telemark, og fulgte resten av livet nøye med på hva som skjedde i den bevegelsen hun hadde vært med og starte i Norge. Ektemannen hadde da sluttet som sjømann og drev som fiskehandler i Porsgrunnsområdet resten av livet. Han døde et par år etter henne. Sønnen deres emigrerte til USA, der han døde forholdsvis tidlig.

## Referanser


## Eksterne lenker
*  Jeanna Corneliussen – en pionér i Frelsesarmeen
Langset

**Langset** er et tettsted i Eidsvoll kommune i Akershus. Tettstedet har  innbyggere per 1. januar , og ligger omtrent tre kilometer nordøst for Minnesund hvor Mjøsa renner ut i Vorma. Eidsvoll sentrum ligger elleve kilometer sør for Langset. Dovrebanen og E6 passerer forbi tettstedet.

Langset skole sto ferdig bygd i 2015.

## Se også
* Langset kirke
* Langset skole

## Referanser


## Eksterne lenker
* Minnesund VEL
Hollandse Waterlinie

**Hollandse Waterlinie** kan vise til:

*Den (gamle) hollandske vannlinjen
*Den nye hollandske vannlinjen
17. serierunde i Tippeligaen 2008

**17. serierunde i Tippeligaen 2008** startet lørdag 9. august klokken 19:00 med Strømsgodset mot Brann. Runden fortsatte med fem kamper søndag 10. august, fire kamper klokken 18:00 og én kamp 20:00. Runden avsluttet mandag 11. august klokken 19:00 med Fredrikstad mot Tromsø.

## Fakta

## Eksterne lenker
* Tippeligaen 2008: Terminliste og resultater  på altomfotball.no
Gjermåa

**Gjermåa** er en elv på Romerike i Akershus. Den er omkring 25 km lang. Elven kommer fra innsjøen Storøyungen (331 moh.) i Romeriksåsene Fra utløpet av denne danner den et stykke kommunegrensen mellom Nittedal og Nannestad, før den renner ut i de mindre innsjøene Smalgjermenningen (293 moh.) og Gjerdrumsgjermenningen (290 moh.). Videre renner den sydøstover før den svinger mot øst og kommer ut på det flate Romerike ved Grønlundfjellet. Den svinger så igjen mot sydøst og renner ut i Leira nordøst for Hekseberget. Et lite stykke før utløpet danner den kommunegrensen mellom Gjerdrum og Sørum.

Elva er ikke særlig stor, men har likevel svært mange fiskearter. Det er registrert hele 17 arter: abbor, gjedde, gullbust, hork, laue, mort, steinsmett, vederbuk, ørekyt, ørret, karuss, brasme, flire, gjørs, lake, stam samt ubestemt niøye. Det er dessuten regisrert edelkreps, men ikke elvemusling.

Elva nedenfor allmenningen er en viktig åre for biologisk mangfold i et ellers fragmentert landskap.

Fylkesvei 120 går i bro over Gjermåa ved Kråkvål.

## Se også
* Liste over elver i Akershus

## Referanser




## Eksterne lenker
* Gjermåa i Markadatabasen.
Alborán

**Alborán** er ei spansk øy i Alboransjøen, beliggende lengst vest i Middelhavet. Den er 55 km nord for Cabo de Tres Forcas i Marokko, og 85 km sør for Punta Cula de Perros i den spanske provinsen Almería. Administrativt hører øya til kommunen Almería, og den er altså ikke en del av de spanske besittelsene i Nord-Afrika (*[[plazas de soberanía]]*).

Øya har tilhørt Spania siden 1540. På øya er det i dag en liten garnison som tilhører den spanske marinen, og et automatisk fyr. I 2003 ble øya erklært som naturreservat. Denne lille øya, som bare er 600 m lang, har flere endemiske arter av planter og virvelløse dyr. Gulbeinmåse og den sjeldne audouinmåsen hekker på øya. Det er to gekkoarter: murgekko og *[[Saurodactylus|Saurodactylus mauritanicus]]*.

## Historie
I antikken var Alborán kjent som «Erroris» og «Albusama». Den har vært en spansk besittelse siden 1540 da den ble erobret fra den tunisisk-arabiske piraten Al Borani i slaget ved Alborán.

Mens Marokko hevder at de spanskbesatte *plazas de soberanía* («steder av overherredømme») enklavene og øyene på eller nær den marokkanske kysten er en del av Marokko, har landet aldri rettet noe formelt krav på Alborán.

Grunnet stedets strategiske verdi, forsøkte fiskebåter fra Sovjetunionen på 1960-tallet å opprette en base på øya. Av denne grunn har den spanske hær etablert en bosetning på Alborán for å kunne både kontrollere og beskytte øya mot utenlandsk inntrengning.

## Se også
* Alboransjøen
* Almería

## Eksterne lenker
* Junta de Andalucía (2007): ''Isla de Alborán. Historia Natural'' Brosjyre på spansk laget av miljøvernmyndigheten i regionen Andalucía
* Junta de Andalucía (2006): ''Entre África y Europa: Historia Natural de la Isla de Alborán'' Innholdsrik bok laget av den samme myndigheten
* Paracuellos, M. et al. (2005): ''Sobre la presencia de gecónidos (Squamata: Gekkota: Gekkonidae) en la Isla de Alborán (Mediterráneo Occidental'')
Wilhelmine Holmboe-Schenström

**Wilhelmine Holmboe-Schenström**, kjent under kunstnernavnet **L'Hombino**, (født Sara Vilhelmine Holmboe 15. juni 1842 i Ålesund, død 18. november 1938 i Oslo) regnes for å være en av Norges første virkelig store internasjonale operasangerinner ved siden av Gina Oselio og Karen Holmsen.

## Biografi

Wilhelmine Holmboe var datter av sorenskriver for Sunnmøre Joakim Gøtsche Holmboe. Hun var gift med den svenske obersten Rolf Schenstrøm.

Hun studerte til mezzosopran hos Pauline García-Viardot i Paris. 

Fra 1877 til 1884 jobbet hun ved Stockholmsoperaen, men opptrådte også som gjestesanger i Christiania Theater, samt i Belgia, Frankrike og Italia. I 1880-årene arbeidet hun deler av året som sangpedagog i London. I 1914 ga hun ut noter til diktet «Jeg har sögt» av Magdalene Thoresen. Noteheftet inneholder også J.H. Macnairs engelske oversettelse av diktet med tittelen «Life's Secret». 

## Eksterne lenker
* Brev fra Wilhelmine Holmboe-Schenström til Nina Grieg, 15. mai 1888
* Holmboe-Schenströms «Jeg har sögt»/«Life's Secret» på Amazon.co.uk
Birger Løvaas

**Birger Løvaas** (født 24. november 1901, død 5. juni 1977) var en norsk skuespiller og komiker.

Han spilte Karl Anton i Gideon Wahlbergs Skjærgårdsflirt over 2000 ganger fra 1928&ndash;1944, med dette stykket reiste han rundt over hele Norge med sitt teater. Dette stykket var det mest sette teaterstykket i forrige århundre. Løvaas spilte også Karl Anton i filmatiseringen av *Skjærgårdsflirt* i 1932.

Etter krigen var Løvaas ansatt både ved Folketeatret og Oslo Nye Teater, og medvirket i radioteaterstykket Dickie Dick Dickens.

## Filmografi
* 1932 – *[[Prinsessen som ingen kunne målbinde (film)|Prinsessen som ingen kunne målbinde]]* – Frieren
* 1932 – *[[Skjærgårdsflirt]]* – Karl Anton
* 1958 – *[[Bustenskjold]]* – Bernt Skomaker
* 1963 – *[[Freske fraspark]]* – Martin
* 1964 – *[[Marenco]]* – Askild
* 1965 – *[[Stompa forelsker seg]]* – Politibetjenten
* 1968 – *[[Smuglere]]*
* 1969 – *[[Olsen-Banden]]* – Stasjonsbetjent
* 1970 – *[[Olsenbanden og Dynamitt-Harry]]* – Vedlikeholdsinspektøren
* 1973 – *[[To fluer i ett smekk]]* – Stasjonsmesteren

## Referanser


## Eksterne lenker
*